తిరుపతి అర్బన్: నేటి షార్ట్ ఫిల్మ్ మేకర్లే.. రేపటి సినీ ఇండస్ర్టీలో స్టార్లుగా ఎదిగే అవకాశం ఉంటుందని ప్రముఖ సినీ నటుడు సప్తగిరి అన్నారు. స్టార్ హంట్ ఆధ్వర్యంలో నిర్వహించిన షార్ట్ఫిల్మ్ కాంటెస్ట్లో విజేతలుగా నిలిచినవారికి ఆదివారం సాయంత్రం తిరుపతి ఇందిరామైదానంలో అవార్డు ప్రదానోత్సవ కార్యక్రమం జరిగింది. ముఖ్యఅతిథిగా విచ్చేసిన సప్తగిరి మాట్లాడుతూ సినీ పరిశ్రమలో రాణించాలనుకునే వారికి షార్ట్ ఫిల్మ్ మేకింగ్ చక్కని వేదికగా నిలుస్తోందన్నారు. ప్రతిభగలవారు షార్ట్ ఫిల్మ్స్ ద్వారా టాలెంట్ను నిరూపించుకునే అవకాశం ఉందన్నారు. ప్రస్తుతం చిత్రపరిశ్రమలో ఎందరో యంగ్ టాలెంటర్స్ ఇలా వచ్చినవారేనన్నారు. తాను కూడా చిత్తూరు జిల్లానుంచే వచ్చానని గుర్తుచేశారు. ప్రతిభగల షార్ట్ ఫిల్మ్ మేకర్లకు తనవంతు సహకారం అందిస్తామన్నారు. ఆ తర్వాత కాంటెస్ట్లో గెలుపొందిన ‘అంటురానితనం’ షార్ట్ఫిలిం డైరెక్టర్ డాక్టర్ ఆనంద్కు లక్షరూపాయల నగదు బహుమతిని అందజేశారు. అలాగే తిరుపతికి చెందిన ప్రీతమ్ తీసిన ‘నామనసు నీలో’ షార్ట్ఫిలింకు బెస్ట్ ఆడియన్స్ పోల్ అవార్డు దక్కింది. ఏపీ, తెలంగాణ రాష్ట్రాలకు కలిపి ఏర్పాటుచేసిన షార్ట్ఫిలిం పోటీల్లో దాదాపు 300కుపైగా నామినేషన్లు వచ్చాయని స్టార్హంట్ నిర్వాహకులు తెలిపారు. ఈసందర్భంగా ఏర్పాటుచేసిన సినీ నృత్యాలు ప్రేక్షకులను ఉర్రూతలూగించాయి.
tirupati arban: neti shart fillm makerle.. repati cinee indusrtylo starluga edige avakaasam untundani pramukha cinee natudu saptagiri annaru. star hunt aadhvaryamlo nirvahinchina shartfilm contestlo vijetalugaa nilichinavaariki aadivaaram saayantram tirupati indiraamaidaanamlo avaardu pradaanotsava kaaryakramam jarigindi. mukhyatidhiga vichesina saptagiri maatlaadutuu cinee parisramalo raaninchaalanukune vaariki shart fillm making chakkani vedikagaa nilustondannaru. pratibhagalavaaru shart fillms dwara tallentnu niroopinchukune avakaasam undannaaru. prastutam chitraparisramalo endaro yang tallenters ilaa vachinavaarenannaaru. taanu kuudaa chitturu jillaanunche vachanani gurtuchesaaru. pratibhagala shart fillm mekarlaku tanavantu sahakaaram andistaamannaaru. aa tarvaata contestlo gelupondina ‘anturaanitanam’ shartfilim director dactor aanandku laksharoopaayala nagadu bahumatini andajesaaru. alaage tirupatiki chendina preetam teesina ‘namanasu neelo’ shaartphilinku best audians pol avaardu dakkindi. apy, telamgaana rashtralaku kalipi erpaatuchesina shartfilim potillo daadaapu 300kupaiga naminationlu vachaayani starhant nirvaahakulu telipaaru. eesandarbhamgaa erpaatuchesina cinee nrutyaalu prekshakulanu urrootaluuginchaayi.